Ma d tasleḍt-nneɣ deg uḥric wis sin, tella-d ilmend n yisalasen igejdanen n tsiwelt am umsawal, deg tazwara nesuffeɣ-d imsawalen yellan deg 17 n yixf awen n wungal, rnu ɣe rwaya neɛreḍ ad nẓer s wacu n ssifa i d-usan yimsawalen-a s wallal n ugalm n tsiwelt, nekfa aferdis-a n tesleḍt s uzenziɣ iwakken ad d-nessegzi ugar ayen akki d-nebder, ma seg tama n tsiwel ttusa-d s talɣa n win yettmeslayennekk. Iwudam deg teḥkayt n wungal d nutni i d-yeḥkan ɣef wayen i ten-yerḥan, amsiwel yettbeggin-d iwumi yettmeslay d amsiwel i as-isellen, nekni seg tama-nneɣ nessebgen-d annect-a s ymedyaten yellan daxel n yeḍrisen n wungal, syen akin neɛdda ɣer tesleḍt n wadeg d wanda ḍrant tedyanin akked d tesleḍt n wakud d wamek tetturar yis-s temyarut daxel n teḥkayt, imi imsawalen yellan daxel-is ssazwaren neɣ snegrayen ineḍruyen ɣef wiyaḍ.